ভার্জিনিয়া ম্যাকেনা

ভার্জিনিয়া অ্যান ম্যাকেনা ওবিই (ইংরেজি: Virginia Anne McKenna; জন্ম: ৭ জুন ১৯৩১) হলেন একজন ব্রিটিশ অভিনেত্রী। তিনি আ টাউন লাইক অ্যালিস (১৯৫৬) চলচ্চিত্রে অভিনয়ের জন্য শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন, এবং কার্ভ হার নেম উইথ প্রাইড (১৯৫৮) চলচ্চিত্রের অভিনয়ের জন্য আরেকটি বাফটা পুরস্কারের মনোনয়ন লাভ করেন। এছাড়া তিনি বর্ন ফ্রি (১৯৬৬) চলচ্চিত্রে অভিনয়ের জন্য নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ম্যাকেনা ১৯৩১ সালের ৭ই জুন লন্ডনের মেরিলবোনে জন্মগ্রহণ করেন। তিনি হেরনের গিল স্কুলে পড়াশুনা করেন। তিনি ছয় বছর দক্ষিণ আফ্রিকায় কাটিয়ে ১৪ বছর বয়সে পুনরায় এই স্কুলে ভর্তি হন। পরবর্তীতে তিনি লন্ডনের রয়্যাল আলবার্ট হল ভিত্তিক সেন্ট্রাল স্কুল অব স্পিচ অ্যান্ড ড্রামাতে পড়াশোনা করেন। ১৯ বছর বয়সী ম্যাকেনা ডান্ডি রিপার্টরি থিয়েটারে ছয় মাস ব্যয় করেন। তিনি লন্ডনের ওয়েস্ট এন্ড থিয়েটারের মঞ্চনাটকে কাজ করেন। তার অভিষেক ঘটে পেনি ফর আ সং নাটক দিয়ে। এরপর তিনি টেলিভিশনে জন গিলগুডের সাথে উইন্টার্স টেল এবং শাউট অ্যালাউড সালভেশন-এ অভিনয় করে সকলের নজর কাড়েন। ম্যাকেনার অভিনীত প্রথম চলচ্চিত্র ছিল দ্য সেকেন্ড মিসেস টাঙ্কোয়েরি (১৯৫২)। একই বছর এরপর তিনি হাস্যরসাত্মক ফাদার ডুয়িং ফাইন (১৯৫২) চলচ্চিত্রে অভিনয় করেন। পরের বছর তিনি জনপ্রিয় যুদ্ধভিত্তিক চলচ্চিত্র দ্য ক্রুয়েল সি (১৯৫৩)-এ ছোট ভূমিকায় অভিনয় করেন এবং স্বল্প নির্মাণব্যয়ের হাস্যরসাত্মক চলচ্চিত্র দি ওরাকল (১৯৫৩)-এ আরেকটু বড় ভূমিকায় অভিনয় করেন। এছাড়া এই সময়ে তিনি মঞ্চে দ্য রিভার লাইন নাটকের জন্য ইতিবাচক পর্যালোচনা অর্জন করেন। ম্যাকেনা ১৯৫৬ সালে যুদ্ধকালীন নাট্যধর্মী আ টাউন লাইক অ্যালিস ছবিতে পিটার ফিঞ্চের বিপরীতে অভিনয় করেন। ছবিটি বক্স অফিসে হিট হয়। ম্যাকেনা তার অভিনয়ের জন্য শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন। প্রদর্শকদের ভোটে তিনি চতুর্থ জনপ্রিয় ব্রিটিশ তারকার খ্যাতি লাভ করেন। ১৯৫৭ সালে ম্যাকেনা অভিনেতা বিল ট্র্যাভার্সকে বিয়ে করেন। তাদের চার সন্তান রয়েছে, তন্মধ্যে একজন উইল ট্র্যাভার্স। বিল ১৯৯৪ সালে মৃত্যুবরণ করেন। তিনি অভিনেত্রী লিলি ট্র্যাভার্সের দাদী। "Entry Information"। ফ্রিবিএমডি। সংগ্রহের তারিখ ৭ জুন ২০১৮।  V&A, Theatre and Performance Special Collections, Elsie Fogerty Archive, THM/324 "ON STAGE AND SCREEN"। দি অ্যাডভার্টাইজার। ৯৫ (২৯৪৮৯)। দক্ষিণ অস্ট্রেলিয়া। ১৮ এপ্রিল ১৯৫৩। পৃষ্ঠা ৭। সংগ্রহের তারিখ ৭ জুন ২০২০।  "VIRGINIA McKENNA CAUSES SENSATION"। ডেইলি মার্কারি। ৮৬ (২৭৫)। কুইন্সল্যান্ড, অস্ট্রেলিয়া। ১৭ নভেম্বর ১৯৫২। পৃষ্ঠা ১৪। সংগ্রহের তারিখ ৭ জুন ২০২০।  "BRITISH FILMS MADE MOST MONEY: BOX-OFFICE SURVEY", দ্য ম্যানচেস্টার গার্ডিয়ান, ২৮ ডিসেম্বর ১৯৫৬: ৩। "The Most Popular Film Star In Britain", দ্য টাইমস (লন্ডন, ইংল্যান্ড), ৭ ডিসেম্বর ১৯৫৬; পৃ. ৩। "Bill travers weds actress"। দ্য নিউ ইয়র্ক টাইমস। ২০ সেপ্টেম্বর ১৯৫৭। প্রোকুয়েস্ট 114348031।  templatestyles stripmarker in |id= at position 1 (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Film in 1957 - BAFTA Awards"। বাফটা (ইংরেজি ভাষায়)। সংগ্রহের তারিখ ৭ জুন ২০১৮।  "Film in 1959 - BAFTA Awards"। বাফটা (ইংরেজি ভাষায়)। সংগ্রহের তারিখ ৭ জুন ২০১৮।  "Winners & Nominees 1967"। গোল্ডেন গ্লোব (ইংরেজি ভাষায়)। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ জুন ২০১৮।  উইকিমিডিয়া কমন্সে ভার্জিনিয়া ম্যাকেনা সংক্রান্ত মিডিয়া রয়েছে। ইন্টারনেট মুভি ডেটাবেজে ভার্জিনিয়া ম্যাকেনা  (ইংরেজি)